รองนายกรัฐมนตรี เผยศูนย์ข้อมูล มาตรการแก้ไขปัญหาจากโรคติดเชื้อไวรัสโคโรนา 2019 หรือโควิด-19 ทำหน้าที่ประสานกับทุกมิติ
รองนายกรัฐมนตรี เผยศูนย์ข้อมูล มาตรการแก้ไขปัญหาจากโรคติดเชื้อไวรัสโคโรนา 2019 หรือโควิด-19 ทำหน้าที่ประสานกับทุกมิติ เปิดให้ประชาชนแจ้งเรื่องร้องเรียนได้นายวิษณุ เครืองาม รองนายกรัฐมนตรี กล่าวภายหลังการเยี่ยมชม สถานที่ศูนย์ข้อมูล มาตรการแก้ไขปัญหาจากโรคติดเชื้อไวรัสโคโรนา 2019 หรือโควิด-19 สำนักนายกรัฐมนตรี ที่ใช้ตึกนารีสโมสรเป็นศูนย์ปฏิบัติการ ซึ่งภายหลังการเยี่ยมชม รองนายกรัฐมนตรีเปิดเผยว่า ศูนย์ที่ตั้งขึ้นนี้จะทำหน้าที่ประสานงานรับข้อมูลจากทุกหน่วยงาน รวมถึงประสานข้อมูลจากต่างประเทศ เพื่อรวบรวมและชี้แจง แนวทางการแก้ปัญหาในทุกมิติ เพื่อแจ้งให้ประชาชนได้รับทราบ รวมถึงการรับข้อร้องเรียนของประชาชน เช่น เรื่องของราคาหน้ากากอนามัย/เจลล้างมือ ก่อนที่จะประสานไปกับหน่วยงานที่เกี่ยวข้องแก้ปัญหา เพื่อแจ้งให้ประชาชนทราบ ถือเป็นการป้องกันและชี้แจงข้อเท็จจริงกรณีเฟคนิวส์ด้วย และยืนยัน ไม่ใช่การทำงานที่ซ้ำซ้อนกับการทำงาน ศูนย์ปฎิบัติการ?ฉุกเฉินด้านการแพทย์และสาธารณสุข ของกระทรวงสาธารณสุข? ที่จะให้ข้อมูลในส่วนของทางการแพทย์ เบื้องต้นมีการกำหนดว่าจะมีการแถลงทุกวันในเวลา 14.00 น.-15.00 น. รวมถึงรายงานผลการทำงานในภาพรวมให้ พลเอก ประยุทธ์ จันทร์โอชา นายกรัฐมนตรี ทราบ ทุกวันด้วยเช่นเดียวกันรองนายกรัฐมนตรี กล่าวด้วยว่า มีความเป็นไปได้ที่นายกรัฐมนตรี จะมานั่งแถลงข่าวด้วยตนเองหากมีประเด็นสำคัญและเร่งด่วน รวมถึงมอบหมายให้รองนายก?รัฐ?มนตรีและรัฐมนตรี?ที่เกี่ยวข้องเป็นผู้ให้ข้อมูลกับประชาชนด้วยสำหรับการข่าวของศูนย์ จะเริ่มแถลงข่าววันนี้เป็นวันแรก หลังจากเปิดศูนย์ไปเมื่อวานนี้ คาดว่าจะมีประเด็น ใน 2 เรื่องหลัก ประกอบด้วย การจัดตั้งกองทุนโรคโควิด 2019 ซึ่งจะมีรัฐมนตรีประจำสำนักนายกรัฐมนตรี เป็นผู้ชี้แจงและ 2 สถานการณ์แรงงานอกระบบในเกาหลีใต้ ทั้งนี้ หากประชาชนมีเรื่องราวร้องเรียนสามารถแจ้งได้ผ่านหมายเลขโทรศัพท์ 02-288-6070 ต่อ 4 หรือสายด่วน 1111 ซึ่งสามารถร้องเรียนได้ทุกกรณี